
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«11» мая 2023 г.
	         № 53 
	   г. Масква




Аб унясенні змяненняў у Рашэнне Калегіі Еўразійскай 
эканамічнай камісіі ад 8 кастрычніка 2019 г. № 173

У адпаведнасці з падпунктам 4 пункта 4 артыкула 22 Мытнага кодэкса Еўразійскага эканамічнага саюза Калегія Еўразійскай эканамічнай камісіі вырашыла:
1. Унесці ў Рашэнне Калегіі Еўразійскай эканамічнай камісіі 
ад 8 кастрычніка 2019 г. № 173 «Аб класіфікацыі прэпарату на аснове беззародкавых водных субстратаў прадуктаў абмену рэчываў мікраарганізмаў у адпаведнасці з адзінай Таварнай наменклатурай знешнеэканамічнай дзейнасці Еўразійскага эканамічнага саюза» наступныя змяненні:
у найменні слова «водных» выключыць;
пункт 1 выкласці ў наступнай рэдакцыі:
«1. Прэпарат для прыёму ўнутр, які ўтрымлівае ў якасці дзейных рэчываў беззародкавыя субстраты прадуктаў абмену рэчываў мікраарганізмаў (метабаліты бясклетачнай культуральнай вадкасці бактэрый, бацыл або іншых мікраарганізмаў), а таксама дапаможныя рэчывы, прызначаны для нармалізацыі кіслотна-шчолачнага балансу і рэгулявання росту мікраарганізмаў (мікрафлоры) стрававальнай сістэмы арганізма чалавека, не мае ўказанняў для выкарыстання з тэрапеўтычнымі або прафілактычнымі мэтамі, у адпаведнасці з Асноўным правілам інтэрпрэтацыі Таварнай наменклатуры знешнеэканамічнай дзейнасці 1 класіфікуецца ў таварнай пазіцыі 2106 адзінай Таварнай наменклатуры знешнеэканамічнай дзейнасці Еўразійскага эканамічнага саюза.».
2. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.


	Старшыня Калегіі
Еўразійскай эканамічнай камісіі
	
М. Мясніковіч

